ಚೂಡಿ ಪೂಜೆ

## ಚೂಡಿ ಪೂಜೆ
thumb|ಪೊಂಜೊವುನಕ್ಲು ಚೂಡಿ ಪೂಜೆದಾನಿ
ಶ್ರಾವಣ ಮಾಸದ ಕೇಂದ್ರ ಬಿಂದು ಚೂಡಿ ಪೂಜೆ. ಉಂದು ಶ್ರಾವಣ ಮಾಸದ ಶುಕ್ರವಾರ ಬೊಕ್ಕ ಆದಿತ್ಯ ಐತಾರದಾನಿ ತುಳಸಿ, ಹೊಸ್ತಿಲ್ ಗ್ ಮಲ್ಪುನ ಪೂಜೆ ಚೂಡಿ.

## ಚೂಡಿಗ್ ಬೋಡಾಯಿನ ವಸ್ತುಲು
ಬರ್ಸದ ಪೊರ್ತುಡು ಗರಿಕೆ, ಆರತಿ, ಮಜ್ರ ನಂಕೂಟ(ಬೆಕ್ಕುದ ಉಗುರು), ಕೈಲೆ ಡೊಲೊ (ಕಾಗೆದ ಕಣ್ಣ್), ಅನ್ವಾಲಿ, ಲಾಯೆ ಮದ್ದೊ, ಗಂಟೆ ಮದ್ದೊ ಇಂಚಿತ್ತಿನ ಎಲ್ಯ ಎಲ್ಯ ದೈಕುಲು ಕಂಡೊಡು, ಮಣ್ಣ್‌ದ ಗೋಡೆದ ಮಿತ್ತ್ ದಿಂಜಾದ್ ಬುಳೆಪುಂಡು. ಈ ಚೂಡಿ ಪಂಡ ರತ್ನಾಗಂಧಿ, ಶಂಖ ಪುಷ್ಪ, ಕಣಗಿಲೆ, ಕರವೀರ, ರಠದ ಹು, ಗೌರಿ ಹು ಇಂಚಿತ್ತಿನಂಚಿನ ಪೂಕುಲೆನ್ ಕಲಾತ್ಮಕವಾದ್ ಜೋಡಾದ್ ಬಾಳೆ ನಾರುಡು ಕಟ್ಟುನ ಮಾಲೆ. ಆಡು ಭಾಸೆಡ್ ಲೆಪ್ಪುನ ಸೂಡಿನ್ ಚೂಡಿ ಪಂದ್ ಪಣ್ಪೆರ್.

## ಆಚರಣೆ
ಚೂಡಿ ಪೂಜೆ ಪೂಜೆದಾನಿ ಬೆಳಗ್ಗೆ ಇಲ್ಲನ್ ಗುದ್ದುದು ಸ್ವಚ್ಛ ಮಲ್ಪುವೆರ್, ತರೆನ್ ತೆನತ್ದ್ ಎಡ್ಡೆ ಸೀರೆ ಪಾಡುವೆರ್, ಜಿಎಸ್ಬಿ ಪೊಣ್ಣುಲೆನ ಪುದರ್ ಪೋಯಿನ ಆಭರಣ, ಮಂಗಲಸೂತ್ರ (ಜಿಎಸ್ಬಿ ಪೊಣ್ಣುಲೆಗ್ ರಡ್ಡ್ ಬೇತೆ ಬೇತೆ ತಾಳಿಲು ಉಪ್ಪುಂಡು, ಒಂಜಿ ಅಪ್ಪೆನ ಇಲ್ಲಡ್ದ್ ಬೊಕ್ಕೊಂಜಿ ಕಂಡನಿ ಇಲ್ಲಡ್ದ್), ಬೊಕ್ಕ ಅಕುಲು ಉಲ್ಲಾಸೊಡು ತಯಾರಾದ್ ಉಪ್ಪುವೆರ್. ತುಳಸಿದ ಎದುರು ಅಂಚೆನೆ ಅಂಚಿದ ಮಿತ್ತ್ ಒಂಜಿ ಪೊರ್ಲುದ ರಂಗವಳ್ಳಿ ಚಿತ್ರ ಬರೆಪೆರ್. ಪೂಜೆ ಮುಗಿಯಂದಿನಾತ್ ಅರಿಟ್ ಮಲ್ತಿನ ವನಸ್ ಉನ್ಪಿರೆ ಬಲ್ಲಿ. ಬೊಕ್ಕ ಪೂಜೆಗ್ ತಯಾರಾಪುವೆರ್. ಒಂಜಿ ಮಲ್ಲ ಬಾಜನೊಡು ಕಟ್ಟುನ ಚೂಡಿಲೆನ್ ಪೊರ್ಲುಡು ಜೋಡಾದ್, ಬಚ್ಚಿರೆದ ವೀದೊ (ರಡ್ಡ್ ಇರೆ ಬೊಕ್ಕ ಒಂಜಿ ಕಾಯಿ ಮಡತ್ದ್ ಮಲ್ಪುನ ವೀದೊ) ತಯಾರ್ ಮಲ್ಪುವೆರ್. ಪೂಜೆಗ್ ಬೋಡಾಪಿನ ವಸ್ತುಲು ಅರಿಶಿನ, ಕುಂಕುಮ, ಅರಿತ ಧಾನ್ಯೊಲು (ಅಕ್ಷತ), ಉಡುಬತ್ತಿ, ಆರತಿ, ದೀಪ, ಫಲ, ಬೊಕ್ಕ ಅರ್ಪಣೆ (ಅರ್ಪಣೆಗ್ ಸಿಹಿ ಅವಲಕ್ಕಿ, ಪಂಚಕಜ್ಜಯ ಇಂಚಿನ ಸಿಹಿ ತೆನಸ್ ತಯಾರ್ ಮಲ್ಪುನ ಕ್ರಮ ಉಂಡು. ಸಮಯ ಇಜ್ಜಂಡ ಸಕ್ಕರೆ ಅತ್ತಂಡ ಹಣ್ಣುಲೆನ್ ಅರ್ಪಣೆ ಆದ್ ದೀವೊಲಿ). ತಯಾರ್ ಮಲ್ತಿನ ಪೂಜೆದ ಸೊತ್ತುಲೆನ್ ತುಳಸಿದ ಎದುರು ದೀದ್ ಕಲಶ್ ದಿಂಜಾದ್, ತುಳಸಿಗ್ ಅರಿಶಿನ, ಕೇಸರಿ ಪಾಡ್ದ್, ತುಳಸಿನ್ ಭಕ್ತೆರ್ ಪೂಜುವೆರ್. ದೀಪ ಪೊತ್ತುವೆರ್, ಧೂಪ ಪೊತ್ತುವೆರ್, ಆರತಿ ಮಲ್ಪುವೆರ್, ಫಲ ತಯಾರ್ ಮಲ್ಪುವೆರ್, ಅರ್ಪಣೆ ಮಲ್ತ್ದ್ ಪೂಜೆ ಮಲ್ಪುವೆರ್. ಅಕ್ಷತೊನು ಕೈಟ್ ದೆತೊಂದು ತುಳಸಿದ ಮಿತ್ತ್ ದೀದ್ ಸೂರ್ಯೆನ್ ಮಿತ್ತ್ ದೀದ್, ತುಳಸಿ ಸ್ತೋತ್ರ ಪಠಣ ಮಲ್ತ್ದ್ ಐನ್ ಸರ್ತಿ ತುಳಸಿನ್ ಪ್ರದಕ್ಷಿಣೆ ಮಲ್ಪುವೆರ್. ತುಳಸಿದ ಮಿತ್ತ್ ಒಂಜಿ ಚೂಡಿ ಬೊಕ್ಕ ವಿಡೊನ್ ದೀಪೆರ್ (ಅಮ್ಮೆ ವಿಧವೆ ಆದ್ ತೀರ್ ಪೋಂಡ ರಡ್ಡ್ ಚೂಡಿ ದೀಪಿನ ಕ್ರಮ ಉಂಡು), ಒಂಜಿ ಚೂಡಿನ್ ತುಳಸಿದ ಮಿತ್ತ್ ದೀಪೆರ್. ಈ ಪೂರಾ ಸಾಮಗ್ರಿಲೆನ್ ದೆತೊಂದು ಎದುರುದ ಬಾಕಿಲ್ದ ಕೊಡಿಕ್ ಪೋದು, ಕೊಡಿತ ಮಿತ್ತ್ ಅರಿಶಿನ, ಕುಂಕುಮ, ಅಕ್ಷನ್ ದೀದ್, ಕುಂಟುದ ರಡ್ಡ್ ಬರಿಟ್ ಚೂಡಿ ದೀದ್, ಆರತಿ ಪೊತ್ತುವೆರ್. ಬಲತ್ತ ಕಾರ್ಡ್ ಇಲ್ಲಗ್ ಪ್ರವೇಶ ಮಲ್ತ್‌ದ್ ದೈವದ ಇಲ್ಲದ ಕೊಡಿಟ್ಟ್ ಇಂಚಿತ್ತಿನ ಪೂಜೆನ್ ಮಲ್ಪುವೆರ್. ದೈವದ ಮಂಡಪಂಡು ಸೇರಿನ ಮಾತಾ ದೈವೊಲೆನ ಮಿತ್ತ್ ಚೂಡಿ ದೀದ್ (ಮಲ್ತಿನ ಚೂಡಿ ಕಮ್ಮಿ ಆಂಡ ಕುಲದೈವ, ಊರುದ ದೈವ, ಒವ್ವೆ ದೈವೊಗುಲಾ) ಆರತಿ ಪೊತ್ತಾದ್ ಮಾನಾದಿಗೆ ಸಂದಾವೆರ್. ವಿದೊದ ಒಟ್ಟುಗು ಚೂಡಿನ್ ಕಂಡನಿಗ್ ಕೊರ್ದು ಅರೆನ ಆಶೀರ್ವಾದ ಕೋರುವೆರ್, ಬೊಕ್ಕ ಅರೆಡ ಪಿರ ದೆತೊನುನ ಚೂಡಿನ್ ತುತ್ತುವೆರ್.

ಸಾಮಾನ್ಯವಾದ್ ಈ ಚೂಡಿ ಪೂಜೆನ್ ಅತ್ತೆ, ಅಳಿಯ, ತಂಗಡಿಲು ಒಟ್ಟು ಸೇರ್ದ್ ಮಲ್ಪುವೆರ್. ಪರವೂರುಡು ವಾಸ ಮಲ್ಪುನಕುಲು ಪ್ರತ್ಯೇಕವಾದ್ ಮಲ್ಪುವೆರ್.

ಕುಲದೈವ ಬೊಕ್ಕ ಊರುದ ದೈವ ದೇವಸ್ಥಾನೊಗು ಭೇಟಿ ಕೊರ್ದು ದೈವೊಗು ಚೂಡಿ ಕೊರ್ಪಿನ ಕ್ರಮ. ಸಾಯ್ಯದಕುಲು ಮಾತಾ ದೇವಸ್ಥಾನೊಲೆಗ್ ಭೇಟಿ ಕೊರ್ದು ಚೂಡಿ ಅರ್ಪಿಸವೆರ್.

## ಸಾಮೂಹಿಕ ಚೂಡಿ ಪೂಜೆ
ಉಂದು ಇತ್ತೆದ ಕ್ರಮ, ದೇವಸ್ಥಾನೊಲೆಡ್ ಸಾಮೂಹಿಕ ಚೂಡಿಪೂಜೆ ನಡಪುಂಡು. ಒಂಜಿ ನಿರ್ದಿಷ್ಟ ದಿನ ಊರುದ ಪೊಂಜೊವುಲು ಶುದ್ಧ ಜೀವಿಯಾದ್ ಕಟ್ಟುನ ಚೂಡಿಲೆನ್ (ಸಾಮಾನ್ಯವಾದ್ ಐನ್) ದೆತೊಂದು ದೇವಸ್ಥಾನೊಗು ಪೋಪೆರ್. ಅಲ್ಪ ಮಾತೆರ್ಲಾ ಹಿರಿಯೆರ್ನ ನೇತೃತ್ವೊಡು ಒಟ್ಟು ಸೇರ್ದ್ ಪೂಜೆ ಮಲ್ಪುವೆರ್. ಅಂಚನೇ ದೈವೊಗು ಚೂಡಿ ಕೊರ್ದು ಒರಿ ಒರಿನಕ್ಲೆನ ನಡುಟು ಚೂಡಿನ್ ವಿನಿಮಯ ಮಲ್ಪುವೆರ್. ಚೂಟಿಪೂಜೆ ಗೌಡಸರಸ್ವತ ಬ್ರಾಹ್ಮಣೆರೆನ ಆಚರಣೆದ ಪೂಜೆ. ಗೌಡಸಾರಸ್ವತ ಬ್ರಾಹ್ಮಣೆರ್ ಶ್ರಾವಣ ಮಾಸೊಡು ಪೂ ಪುರ್ಪೊಡು ಉಪ್ಪುನಗ ವಸಂತ ಋತುದ ಆಗಮನೊನು ತೆರಿಪಾವುನ ಚುತಿಪೂಜೆನ್ ಮಲ್ಪುವೆರ್. ಕುಟುಮೊಗು ಎಡ್ಡೆಪ್ಪು ಕನಯೆರೆ ಸುಮಂಗಲಿಲು ಇಂಚ ತುಳಸಿ ಪೂಜೆ ಮಲ್ಪುವೆರ್. ಕರ್ಕಟಕವನೊಡ್ದು ಬೊಕ್ಕ ಬರ್ಪಿನ ಶ್ರಾವಣ ಮಾಸೊಡು ಶುಕ್ರವಾರ, ಐತಾರದಾನಿ ಚೂಟಿಪೂಜೆ ನಡಪುಂಡು. 

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026